- Բազմաթիվ անգամներ եմ ես Վրաստանից եկել Հայաստան և Հայաստանից էլ մեկնել ծննդավայր գյուղ: Հիմա ունեմ երկքաղաքացիություն, ուստի սահմանի վրա դժվարություններ չեմ ունեցել: Եղել է, որ գրքեր ու թերթեր եմ տարել, վրացի մաքսավորներն ընդունել են ժպիտով, առանց արգելքի ուղեկցել: Իսկ Բավրայում իմ ապրած նվաստացումները երբեք չեմ կարող մոռանալ: Ես օրենքներ չեմ խախտել, առաջնորդվել եմ մաքսային պահանջներով, մինչդեռ մի մաքսավոր ցանկանում էր, որ ես իրեն «ինչ-որ բան» առաջարկեի, որպեսզի թույլ տար Հայաստան բերել իմ աճեցրած խնձորը,- զայրացած պատմում էր բանաստեղծը: